**Ministru kabineta rīkojuma “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 56.0 versija)” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta (turpmāk - MK) rīkojuma projektu “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 56.0 versija)” (turpmāk – Rīkojuma projekts) tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūrā Vides aizsardzības un reģionālās attīstības ministrijas (turpmāk – VARAM) projekta “Datu izplatīšanas un pārvaldības platforma (DAGR)” (turpmāk – projekts), apraksts.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) MK 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” 4. punkts un 13.2. apakšpunkts.  2) MK 2020. gada 15. jūlija rīkojuma Nr. 374 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” (turpmāk – MK rīkojums Nr. 374) 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Rīkojuma projektu tiek apstiprināts un iekļauts IKT mērķarhitektūras 56.0 versijā VARAM projekta apraksts, kas tika izvērtēts atbilstoši VARAM izstrādātajai un apstiprinātajai metodikai par projektu iekļaušanu IKT mērķarhitektūrā. VARAM, kā informācijas un komunikācijas tehnoloģiju (turpmāk – IKT) pārvaldības organizācija ir atbalstījusi projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 8 darbības procesus, pilnveidojot 1 elektronisko pakalpojumu, izveidojot 2 un pilnveidojot 1 koplietošanas platformas, kā arī atverot 2 datu kopas.  Atbilstoši MK rīkojumam Nr. 374 Rīkojuma projekts ir noteikts kā augsti prioritārs un perspektīvs, ar ātru atdevi ekonomikā un to nepieciešams īstenot nekavējoties. Rīkojuma projekts ir uzskatāms par izņēmumu MK 22.09.2020. sēdes protokola Nr. 55 §30 2.2. apakšpunkta izpratnē, ņemot vērā, ka MK ir pieņēmis lēmumu par atbrīvotā finansējuma pārdalēm, apstiprinot MK rīkojumu Nr. 374.  Projekts nodrošinās augstai datu pieprasījumu apstrādes veiktspējai optimizētu datu izplatīšanas platformu, kā rezultātā katrai iestādei būs iespējams būtiski samazināt savu datu izplatīšanas risinājumu kapacitāti, atteikties no savu datu izplatīšanas risinājumu izstrādes un uzturēšanas, attīstot jaunus datu pakalpojumus, kur ir izšķiroša ātra piekļuve liela apjoma datiem, lai iedzīvotājiem nodrošinātu efektīvākus valsts pārvaldes pakalpojumus, tai skaitā proaktīvus digitālos pakalpojumus. Projektā tiks izveidota bāzes infrastruktūra vienotai datu izplatīšanas un datu piekļuves atļauju pārvaldībai, kas nodrošinās vidi komersantu, iedzīvotāju un valsts pārvaldes savstarpējai pārvaldītai datu apritei. Risinājums veicinās komersantu pamatdarbības straujāku digitalizāciju un samazinās ar to saistītās investīcijas, vienlaikus samazinot gan savas pamatdarbības izmaksas, gan administratīvās izmaksas sadarbībai ar valsts pārvaldi, gan klātienes kontakta nepieciešamību sadarbībai ar klientiem. Projekta risinājumi būs pieejami ikvienam saimnieciskās darbības veicējam (komersantam) uz vienlīdzīgiem un nediskriminējošiem nosacījumiem.  Projektam izvirzīti šādi mērķi:   1. Nodrošināt vienotu un ātrdarbīgu datu izplatīšanas risinājumu (jeb datu agregatora risinājumu, turpmāk – DAGR), kas uzlabos intensīvi izmantoto datu pieprasījumu veiktspēju. Valsts reģistriem un informācijas sistēmām, pieslēdzoties pie DAGR, tiks nodrošināta vienota, centralizēta, augstai datu pieprasījumu apstrādes veiktspējai optimizēta datu izplatīšanas platforma. Rezultātā katrai iestādei perspektīvā būs iespējams būtiski samazināt savu datu izplatīšanas risinājumu kapacitāti vai pat pilnībā atteikties no savu datu izplatīšanas risinājumu izstrādes un uzturēšanas. 2. Izstrādāt pašapkalpošanās sistēmu datu atļauju piešķiršanai datu devēja un datu saņēmēja datu aprites pārvaldībai, kas nodrošinās caurspīdīgu datu saņēmēja un datu devēja atļauju izsniegšanas un saņemšanas procesa pārvaldību un vienošanās slēgšanu sistēmā. 3. Izveidot vienotu datu aprites auditēšanas mehānismu. Žurnalēšanas funkcionalitāte radīs tehnoloģiskas spējas uzkrāt datus par fizisko personu datu izmantošanas mērķiem datu patērētājos un fiziskām personām būtu iespēja ar to saturu iepazīties, izmantojot portālu www.latvija.lv. 4. Izveidot risinājumu, kas nodrošinās atbalstu mērķa finansējuma izlietojuma pārvaldībai. Risinājums nodrošinās pilnu finansējuma pārvaldības dzīvesciklu no klienta iesnieguma iesniegšanas līdz beigu atskaites apstiprināšanai un projekta slēgšanai, kur dati starp lietvedības un grāmatvedības sistēmām tiek koplietoti un atkalizmantoti. 5. Teritorijas attīstības plānošanas informācijas sistēma (turpmāk - TAPIS) kā integrēta datu vide teritorijas attīstības plānošanas dokumentu izstrādei. TAPIS pilnveide nodrošinās teritoriālo plānojumu procesu elektronizācijas līmeņa celšanu, tādejādi pilnībā atsakoties no šā brīža manuālās pieejas, kā saskaņot dokumentāciju starp ieinteresētajam pusēm. Papildu tiks pilnveidoti lietotāja atbalsta procesi, tādējādi būtiski atslogojot sistēmas ikdienas uzturēšanas administrēšanu.   Projekts tiks īstenots 33 mēnešu laikā, bet ne ilgāk, kā līdz 2023. gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM , Valsts reģionālās attīstības aģentūra |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros īstenojamo projektu iesniedzēji, pašvaldības, netieši – jebkura sabiedrības mērķgrupa. |
| 2. | Tiesiskā regulējuma ietekme uz tautsaimniecību un administratīvo slogu |  |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021. | | | 2022. | 2023. |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.ga-dam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 421 611 | 0 | 1 563 148 | 739 781 |
| * 1. valsts pamatbu-džets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 421 611 | 0 | 1 563 148 | 739 781 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 496 013 | 0 | 1 838 998 | 870 330 |
| 2.1. valsts pamatbudžets | 0 | 0 |  | 496 013 | 0 | 1 838 998 | 870 330 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -74 402 | 0 | -275 850 | -130 549 |
| 3.1. valsts pamatbudžets | 0 | 0 | 0 | -74 402 | 0 | -275 850 | -130 549 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompen-sējošu izdevumu samazinā-jumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | -74 402 | 0 | -275 850 | -130 549 |
| 5.1. valsts pamatbudžets | 0 | 0 | 0 | -74 402 | 0 | -275 850 | -130 549 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepiecie-šams, detalizētu ieņēmumu un izdevumu aprēķinu var pievienot anotācijas pielikumā) | Projekts tiks līdzfinansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 3 205 341,22 *euro* apmērā, tai skaitā ERAF finansējums 2 724 540,04 *euro* un valsts budžeta finansējums 480 801,18 *euro.*  Projekta ietvaros VARAM izstrādā vai pilnveido zemāk minētos risinājumus, kuri pildīs koplietošanas platformas funkciju un pēc projekta beigām, sākot ar 2024.gadu, nepieciešams uzturēšanas finansējums:   1. DAGR; 2. Mērķa finansējuma pārvaldības platforma (turpmāk – MAP); 3. Teritorijas attīstības plānošanas informācijas sistēma (turpmāk – TAPIS).   Plānotās faktiskās risinājumu izstrādes izmaksas:   1. DAGR – 1 879 100 *euro* 2. MAP – 500 000 *euro* 3. TAPIS – 220 000 *euro*   Lai varētu nodrošināt projekta ietvarā izstrādāto risinājumu fizisko, loģisko aizsardzību, sistēmas darbības monitoringu, veiktspēju, pieejamību (vismaz 98%) un integritāti definētajos rādītājos, tajā skaitā savlaicīgi veikt atklāto kļūdu (t.sk. drošības ievainojamību) novēršanu sistēmā, kas var izraisīt darbības, datu integritātes, drošības problēmas vai datu noplūdi, veikt izmaiņas un pilnveidojumus, kas saistīti ar lietojamības uzlabošanu, lai nodrošinātu lietotājiem ērtu risinājuma izmantošanu, vai gadījumos, kad tiek veikti grozījumi normatīvajos aktos, projekta ietvarā izstrādāto risinājumu **specializētās programmatūras uzturēšanas** izdevumi 2024.-2026.gadā (pēc projekta pabeigšanas) no valsts budžeta līdzekļiem kopumā tiek plānoti šādā apmērā:   1. DAGR - 2024.gadā – 295 000 *euro*, 2025.gadā – 275 000 *euro*, 2026.gadā – 295 000 *euro*, un turpmāk 275 000 euro (ik gadu). Finansējums pa gadiem atšķiras, jo katru otro gadu plānoti 20 000 *euro* drošības auditam. Uzturēšanai nepieciešamo cilvēkdienu skaits kļūdu novēršanai (pēcgarantijas uzturēšanas pakalpojumi), kā arī sistēmas pielāgošanas pakalpojumiem sasniegs līdz 648 stundām gadā. 2. MAP - 2024.gadā – 82 000 *euro*, 2025.gadā – 72 000 *euro*, 2026.gadā – 82 000 *euro* un turpmāk 72 000 *euro* (ik gadu).. Uzturēšanai nepieciešamo cilvēkdienu skaits kļūdu novēršanai (pēcgarantijas uzturēšanas pakalpojumi), kā arī sistēmas pielāgošanas pakalpojumiem sasniegs līdz 138 stundām gadā. 3. 3. TAPIS - 2024.gadā – 40 000 *euro*, 2025.gadā – 40 000 *euro*, 2026.gadā – 40 000 *euro*, un turpmāk 40 000 *euro* (ik gadu).. Finansējums pa gadiem atšķiras, jo katru otro gadu plānoti 13 000 *euro* drošības auditam. Uzturēšanai nepieciešamo cilvēkdienu skaits kļūdu novēršanai (pēcgarantijas uzturēšanas pakalpojumi), kā arī sistēmas pielāgošanas pakalpojumiem sasniegs līdz 86 stundām gadā.   Uzturēšanai nepieciešamo cilvēkdienu skaits un cilvēkdienas izmaksas noteiktas, pamatojoties uz VARAM resora ekspertu viedokli un līdzšinējo pieredzi līdzīgos iepirkumos. Iepirkumos par līdzīgiem programmēšanas darbiem pretendentu iesniegtajos piedāvājumos vienas cilvēkdienas cena ir aptuveni 545 *euro*/dienā ar PVN. Ņemot vērā to, ka daudzi ERAF projekti IKT jomā tiks īstenoti vienlaicīgi, var prognozēt, ka drīzumā būs novērojama ievērojama IT industrijas noslodze un atbilstošu IT cilvēkresursu trūkums, kas var izraisīt vēl straujāku cilvēkdienas izmaksu kāpumu, līdz ar to aprēķinos tiek pieņemta cilvēkdienas cena 580 *euro*/dienā ar PVN.  Uzturēšanai nepieciešamo cilvēkdienu skaits un cilvēkdienas izmaksas attiecas gan uz 2000 EKK, gan 5000 EKK aprēķiniem.  Uzturēšanas izmaksas aprēķinātas, pieņemot, ka precēm un pakalpojumiem tiek atvēlēti 25-30% no kopējām uzturēšanas izmaksām, un pamatkapitālam atbilstoši 70%-75%. Uzturēšanai nepieciešamo cilvēkdienu skaits, cilvēkdienas izmaksas un sadalījums detalizētās pozīcijās noteikts, pamatojoties uz VARAM resora līdzšinējo pieredzi IKT risinājumu uzturēšanā, kā arī uz faktu, ka sistēmas attīstības darbu (pamatkapitāla izdevumi) cilvēkstundu likmes ir augstākas nekā likmes risinājuma kļūdu novēršanai (preču un pakalpojumu izdevumi).  Pamatkapitāla izmaksās ņemti vērā tādi izdevumi kā risinājuma tehnoloģiskā attīstība risinājuma funkcionālo spēju un drošības saglabāšanai, risinājuma pielāgojumi lietotāju produktīvākam darbam ar sistēmu (lietojamības vajadzībām), kā arī nelieliem (līdz darbietilpībai ar dažām cilvēkdienām) uzlabojumiem sistēmas atbilstības izmaiņām normatīvajā regulējumā nodrošināšanai.  Savukārt preču un pakalpojumu izmaksas ietver izdevumus sistēmas kļūdu novēršanai, sistēmas konfigurēšanai, administrēšanai un konsultācijām par sistēmas tehniskajiem jautājumiem, un ir iekļautas izmaksu kodā 2000 EKK.  Plānojot sistēmu uzturēšanas izdevumus, VARAM uzskata par lietderīgu ievērot sistēmu uzturēšanas principus, kas ir norādīti informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.-2019.gadam” (izskatīts MK 2016.gada 18.augusta ārkārtas sēdē (prot. Nr.41, 2.§), kā arī precizēts atbilstoši šajā MK sēdē nolemtajam) 1.pielikumā „Sistēmu uzturēšanas principi” (turpmāk – sistēmu uzturēšanas principi).  Atbilstoši sistēmu uzturēšanas principiem sistēmas uzturēšana pēc tās nodošanas ekspluatācijā (pēc sistēmas projekta pabeigšanas) ir saistīta ar šādām izdevumu pozīcijām:  sistēmā izmantojamā programmatūra, kas ir pieejama IKT tirgū kā standartizēts produkts (turpmāk – standartizētā programmatūra);  sistēmā izmantojamā programmatūra, kas tika izstrādāta pēc pasūtījuma atbilstoši sistēmas pārziņa specializētajām prasībām (turpmāk – specializētā programmatūra);  sistēmas centrālā IKT infrastruktūra, kas nodrošina sistēmas darbināšanu un sistēmas informācijas un tehnisko resursu pārvaldīšanu (turpmāk – centrālā infrastruktūra);  sistēmas perifērā IKT infrastruktūra, kas nodrošina sistēmas mijiedarbību ar sistēmas lietotājiem (turpmāk – perifērā infrastruktūra);  sistēmas auditi, kuros tiek pārbaudīta un novērtēta sistēmas darbība (tai skaitā sistēmas drošība, funkcionalitāte, lietojamība un veiktspēja) pēc sistēmas nodošanas ekspluatācijā (pēc sistēmas projekta pabeigšanas), sniedzot atzinumu un ieteikumus par sistēmas darbības nepārtrauktības nodrošināšanu, trūkumu novēršanu vai kvalitātes uzlabošanu (turpmāk – sistēmas auditi);  sistēmas personāls, kas pēc sistēmas nodošanas ekspluatācijā (pēc sistēmas projekta pabeigšanas) sniedz tehnisko un administratīvo atbalstu sistēmas darbības nodrošināšanai, kā arī atbalstu sistēmas lietotājiem (turpmāk – sistēmas personāls);  citi sistēmas uzturēšanas izdevumi, kuri ir saistīti ar katras konkrētās sistēmas darbības specifiku (turpmāk – citi izdevumi).  Plānojot sistēmas uzturēšanas izdevumus minētajās izdevumu pozīcijās atbilstoši sistēmu uzturēšanas principiem, ir iespējams novērtēt attiecīgo izdevumu optimālo apjomu.  Ņemot vērā iepriekš minēto, kā arī sistēmu uzturēšanas principus, VARAM uzskata par lietderīgu paredzēt līdz 20% no faktiskajām sistēmas specializētās programmatūras izstrādes izmaksām. Finansējums projekta ietvarā izstrādāto risinājumu uzturēšanai tiks pieprasīts normatīvajos aktos noteiktajā kārtībā pēc projekta beigām, kas kopā nepārsniedz 417 000 *euro* gadā:   | **Izdevumu pozīcijas (DAGR)** | **EKK\*** | **2024.** | **2025.** | **2026.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra: |  | 275 000 | 275 000 | 275 000 | | *Preces un pakalpojumi* | *2000* | *82 500* | *82 500* | *82 500* | | *Pamatkapitāla veidošana* | *5000* | *192 500* | *192 500* | *192 500* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi | 2000 | 20 000 | 0 | 20 000 | | Sistēmas personāls: |  | 0 | 0 | 0 | | *Atlīdzība* | *1000* | 0 | 0 | 0 | | *Preces un pakalpojumi* | *2000* | 0 | 0 | 0 | | *Pamatkapitāla veidošana* | *5000* | 0 | 0 | 0 | | Citi izdevumi |  | 0 | 0 | 0 | | **Kopā:** |  | **295 000** | **275 000** | **295 000** |   *\*Uzturēšanas finansējuma sadalījums pa EKK kodiem ir uzrādīts provizoriski un tiks aktualizēts pēc Projekta pabeigšanas.*   | **Izdevumu pozīcijas (MAP)** | **EKK\*** | **2024.** | **2025.** | **2026.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra |  | 72 000 | 72 000 | 72 000 | | *Preces un pakalpojumi* | *2000* | *21 000* | *21 000* | *21 000* | | *Pamatkapitāla veidošana* | *5000* | *51 000* | *51 000* | *51 000* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi |  | 10 000 | 0 | 10 000 | | Sistēmas personāls |  | 0 | 0 | 0 | | Citi izdevumi |  | 0 | 0 | 0 | | **Kopā:** |  | **82 000** | **72 000** | **82 000** |   *\*Uzturēšanas finansējuma sadalījums pa EKK kodiem ir uzrādīts provizoriski un tiks aktualizēts pēc Projekta pabeigšanas.*   | **Izdevumu pozīcijas (TAPIS)** | **EKK\*** | **2024.** | **2025.** | **2026.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra |  | 40 000 | 40 000 | 40 000 | | *Preces un pakalpojumi* | *2000* | *10 000* | *10 000* | *10 000* | | *Pamatkapitāla veidošana* | *5000* | *30 000* | *30 000* | *30 000* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi | 2000 | 0 | 0 | 0 | | Sistēmas personāls |  | 0 | 0 | 0 | | Citi izdevumi |  | 0 | 0 | 0 | | **Kopā:** |  | **40 000** | **40 000** | **40 000** |   *\*Uzturēšanas finansējuma sadalījums pa EKK kodiem ir uzrādīts provizoriski un tiks aktualizēts pēc projekta pabeigšanas.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Valsts reģionālās attīstības aģentūra  Izglītības un zinātnes ministrija, Pilsonības un migrācijas lietu pārvalde, Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt.  Tā kā atbilstoši Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 11.pantam VARAM pilda atbildīgās iestādes funkcijas, tās ir nodalītas no VARAM kā finansējuma saņēmēja funkcijām un ir nodrošināts, ka atbildīgās iestādes funkcijas īsteno atsevišķas VARAM struktūrvienības, kas nav saistītas ar projekta īstenošanu. |
| 3. | Cita informācija | Nav |

Vides aizsardzības un reģionālās attīstības ministra p.i. –

Ministru prezidenta biedrs – aizsardzības ministrs A.Pabriks

Kalniņa 67026576

[lelda.kalnina@varam.gov.lv](mailto:lelda.kalnina@varam.gov.lv)

Ilmere 66016790

[inese.ilmere@varam.gov.lv](mailto:inese.ilmere@varam.gov.lv)